Video: Akademia, eNuus gee beurse vir studenteeNuus het kragte met die Afrikaanse hoëronderwysinstelling Akademia saamgesnoer om studiebeurse aan vyf behoeftige studente beskikbaar te stel. Boonop gaan Akademia 75 voornemende studente die kans gee om verder daar te studeer met behulp van rentevrye studielenings. Akademia, deel van die Solidariteit Beweging, is die eerste privaat instelling wat ŉ ten volle Afrikaanse BCom-graad gaan aanbied. Die Raad op Hoër Onderwys het onlangs bekend gemaak dat ŉ driejarige BCom-graad in Ondernemingsbestuur van Akademia geakkrediteer is. Akademia sal dié graad vanaf 2014 aanbied. Lees meer hier. Of besoek akademia.ac.za Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.